దేవరాజ్ గోవిందరాజ్

దేవరాజ్ దేవేంద్రరాజ్ గోవిందరాజ్ (జననం 2 జనవరి 1947) తెలంగాణకు చెందిన భారత మాజీ ఫాస్ట్ బౌలర్. 1964-65 నుండి 1974-75 వరకు ఫస్ట్ క్లాస్ క్రికెట్ మ్యాచ్ లలో ఆడాడు. 1970-71లో వెస్టిండీస్, 1971లో ఇంగ్లాండ్‌ దేశాలలో పర్యటించాడు, కానీ అక్కడ టెస్ట్ క్రికెట్ ఆడలేదు.

 జీవిత విషయాలు 
దేవరాజ్ 1947, జనవరి 2న తెలంగాణలోని హైదరాబాదులో జన్మించాడు.

 క్రీడారంగం 
1964-65లో జరిగిన రంజీ ట్రోఫీలో హైదరాబాదు క్రికెట్ జట్టు తరపున దేవరాజ్ తన కెరీర్‌ను ప్రారంభించాడు. బౌలింగ్, బ్యాటింగ్ చేసేవాడు. 1966-67లో స్టేట్ బ్యాంక్ ఆఫ్ ఇండియా, మొయిన్-ఉద్-దౌలా గోల్డ్ కప్ టోర్నమెంట్‌ లో తొమ్మిదో స్థానంలో బ్యాటింగ్ కు వచ్చిన దేవరాజ్ 59 పరుగులు చేయడంతో స్టేట్ బ్యాంక్ ఆఫ్ ఇండియా మొదటిసారి కప్ ను గెలుచుకుంది.Indian Starlets v State Bank of India 1966-67

1967-68లో ఆస్ట్రేలియా, న్యూజీలాండ్‌లో పర్యటించడానికి భారత క్రికెట్ జట్టు ఎంపిక కోసం నిర్వహించిన శిక్షణా శిబిరానికి హాజరయ్యాడు. అయితే దానిలో దేవరాజ్ కంటే ముందుగానే ఉమేష్ కులకర్ణి, రమాకాంత్ దేశాయ్ ఎంపికయ్యారు.Interview with Devraj Govindraj  Retrieved  ఆగస్టు 2 2021. భారతదేశంలో 1967-68లో జరిగిన దేశవాళీ క్రికెట్‌లో 26.95 సగటుతో 23 వికెట్లు తీసుకున్నాడు.Devraj Govindraj bowling by season స్టేట్ బ్యాంక్ ఆఫ్ ఇండియా ఫైనల్ మొదటి ఇన్నింగ్స్‌లో 6 వికెట్ల నష్టానికి 123 పరుగులు చేసినపుడు, మొయిన్-ఉద్-డౌలా గోల్డ్ కప్ టోర్నమెంట్‌ను గెలవడంలో కీలకపాత్ర పోషించాడు.Dungarpur XI v State Bank of India 1967-68  1968 ఫిబ్రవరిలో ఇండియన్ XI జట్టు తరపున టూరింగ్ ఇంటర్నేషనల్ XI జట్టుతో ఆడిన దేవరాజ్ రెండుసార్లు ఖలీద్ ఇబాదుల్లా వికెట్, ఒకసారి కెన్ సుటిల్ వికెట్ ను తీసుకున్నాడు.

1968-69లో స్టేట్ బ్యాంక్ ఆఫ్ ఇండియా తరపున సిలోన్ పర్యటనలో పాల్గొన్నాడు. సిలోన్ బోర్డ్ ప్రెసిడెంట్ అండర్ -27s XI తో జరిగిన మ్యాచ్‌లో దేవరాజ్ ఇన్నింగ్స్ విజయంలో తన కెరీర్‌లో అత్యుత్తమ ఇన్నింగ్స్ గణాంకాలు (రెండో ఇన్నింగ్స్‌లో 38 కి 6), మ్యాచ్ ఫిగర్స్ (70 కి 11) సాధించాడు.Ceylon Board President's Under-27s XI v State Bank of India 1968-69 రెండు నెలల తరువాత రంజీ ట్రోఫీలో హైదరాబాదు - ఆంధ్రా జట్ల మధ్య జరిగిన మ్యాచ్ లో 5-21, 5-75 తీసి హైదరాబాదు విజయంలో కీలక పాత్ర పోషించాడు.Andhra v Hyderabad 1968-69

 భారతదేశం తరపున 
1970-71 భారతీయ సీజన్‌లో 29.00 సగటుతో 24 వికెట్లు తీసిన తరువాత దులీప్ ట్రోఫిలో ఈస్ట్ జోన్ క్రికెట్ జట్టు తరపున 114 పరుగులకు 5 వికెట్లు తీయడంతో వెస్టిండీస్, ఇంగ్లాండ్ పర్యటనలకు ఎంపికయ్యాడు. జట్టులో ఉన్న ఏకైక ఫాస్ట్ బౌలర్ అయినప్పటికీ, దేవరాజ్ కు ఈ పర్యటనలో టెస్టులు ఆడే అవకాశం రాలేదు, సెలెక్టర్లు మీడియం-పేస్ ఆల్ రౌండర్లైన ఏకనాథ్ సోల్కర్, సయ్యద్ అబిద్ అలీ లను తీసుకున్నారు, ఎక్కువ వికెట్లు తీయడానికి ముగ్గురు స్పెషలిస్ట్ స్పిన్నర్లపై ఆధారపడ్డారు. వెస్టిండీస్‌లో ఐదు ఫస్ట్-క్లాస్ మ్యాచ్‌లు ఆడి, 91.5 ఓవర్లలో 37.60 సగటుతో 10 వికెట్లు తీసుకున్నాడు.Wisden 1972, p. 927. ఇంగ్లాండ్‌లో 16 మ్యాచ్‌లు ఆడి, 61.27 సగటుతో 11 వికెట్లు తీసుకున్నాడు.Wisden 1972, p. 322.

1971-72లో రక్షణ నిధికి సహాయంగా జరిగిన మ్యాచ్‌లో  ఇండియన్ ఎలెవన్ తరఫున రెస్ట్ ఆఫ్ ఇండియా జట్టుతో ఆడాడు, కానీ ఆ మ్యాచ్ లో వికెట్లు తీయలేదు.Indian XI v Rest of India 1971-72 27 సంవత్సరాల వయస్సులో ఫస్ట్-క్లాస్ క్రికెట్ నుండి తప్పుకోవడానికి ముందు మరికొన్ని సీజన్లలో ఆడాడు.

 ఇతర వివరాలు 
క్రికెట్ ఆడుతున్న రోజుల్లో భారతీయ స్టేట్ బ్యాంకు లో పనిచేశాడు. తరువాత కొంతకాలం లండన్‌లో బస్సులు నడిపాడు, ఇటీవల క్రికెట్ కోచ్‌గా ఉన్నాడు.Interview with Devraj Govindraj  Retrieved ఆగస్టు 2 2021.

 మూలాలు 

 బయటి లింకులు 
 క్రికెట్ ఆర్కైవ్‌లో దేవరాజ్ గోవింద్రాజ్
  

వర్గం:జీవిస్తున్న ప్రజలు
వర్గం:1947 జననాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు